[{"text_idx": "#000001", "text": "La Estraro de UEA g\u0302is la fino de septembro raportos al la Komitato pri sia decido rilate la eksigon de la c\u0302efdelegito por Rusio. Tion decidis la Komitato post longa diskuto kaj voc\u0302dono."}, {"text_idx": "#000002", "text": "Jevhen Kovtonjuk parolas en la komitata kunsido."}, {"text_idx": "#000003", "text": "La c\u0302efdelegito de UEA en Rusio devas esti eksigita, c\u0302ar s\u0302i faris publikajn elpas\u0302ojn pri la milito en Ukrainio neakcepteblajn por reprezentanto de UEA. Tion komence de au\u0306gusto postulis komitatano Osmo Buller."}, {"text_idx": "#000004", "text": "Buller ne plu membras en la Komitato, sed la saman demandon en la vendreda komitata kunsido en Montrealo levis la komitatano A por Ukrainio, Jevhen (Eu\u0306heno) Kovtonjuk. La temo estigis viglan diskuton kaj la komitata kunsido devis esti plilongigita."}, {"text_idx": "#000006", "text": "\u2013 C\u0302i tiu komitato lau\u0306 mi devus peti al la Estraro solvi c\u0302i tiun problemon en la kadro de siaj normalaj laboroj, diplomatie kaj sen damag\u0302o al la asocio."}, {"text_idx": "#000007", "text": "Hans Becklin, komitatano A por TEJO, atentigis, ke la Komitato tamen estas la supera organo de UEA, kaj principe povas instrukcii al la Estraro eksigi c\u0302efdelegiton. Prezidanto Duncan Charters argumentis, ke c\u0302iuokaze la afero devas esti traktita delikate."}, {"text_idx": "#000010", "text": "\u2013 Estas kelkaj esperantistoj en Ukrainio, kiuj postulis tion, sed la g\u0302enerala linio de la estraro de UkrEA kaj la mia kiel komitatano estas tute alia. Ni ne postulas eksigon de REU. Sed mi kiel komitatano strebas, ke estu justeco."}, {"text_idx": "#000013", "text": "C\u0302efdelegito Svetlana Smetanina sur la fono de la varba bildo, pri kiu s\u0302i faris la kritikatajn komentojn."}, {"text_idx": "#000014", "text": "Tiu elpas\u0302o de Kovtonjuk ricevis aplau\u0306dojn de multaj c\u0302eestantaj komitatanoj. Prezidanto Duncan Charters dankis pro la klarigo."}, {"text_idx": "#000015", "text": "\u2013 Efektive estas multaj onidiroj. Ankau\u0306 la c\u0302efdelegito de Rusio plendis pri misinformoj. Mi ne scias c\u0302u mi volas diri pli, sed s\u0302i en konversacio diris, ke tio, kion oni raportis pri s\u0302iaj diroj ne estas vera, kaj oni povas scii tion, c\u0302ar ne estas lau\u0306 s\u0302ia stilo."}, {"text_idx": "#000018", "text": "Fernando Maia replikis, ke ne eblas postuli de la Estraro tujan reagon, des pli tuj antau\u0306 la kongreso, kiam la Estraro estas tre okupita de aliaj aferoj. Li diris, ke la Estraro baldau\u0306 okupig\u0302os pri la rekonfirmo de c\u0302iuj c\u0302efdelegitoj, do ankau\u0306 tiu por Rusio."}, {"text_idx": "#000020", "text": "\u2013 Se c\u0302efdelegito elpas\u0302as kun deklaro, kiun ni trovas neakceptebla por UEA, la unua pas\u0302o estas kontaktig\u0302i kun tiu persono, certig\u0302i pri la vero de tio, kio estis raportita, kaj komprenigi al la individuo, kial tio estas problemo por la asocio."}, {"text_idx": "#000026", "text": "\u2013 Ne c\u0302iuj komitatanoj konsentas, ke ni devas trakti tion publike. La Estraro ne devas plene akcepti sen vera analizo la tute prave emociajn opiniojn de kelkaj. Ni devas vere pesi c\u0302iujn opiniojn, tiel ni agas prudente kaj racie, ne emocie."}, {"text_idx": "#000030", "text": "\u2013 Por ke nia diskuto havu almenau\u0306 iun videblan rezulton, mi havas konkretan proponon, ke la Komitato rekomendu al la Estraro g\u0302is la 15-a de septembro doni sian decidon pri eksigo de la c\u0302efdelegito."}, {"text_idx": "#000031", "text": "Aliaj komitatanoj proponis, ke la vorto \"eksigo\" ne estu en la decido, sed plimulto deziris sekvi la formulon de la ukrainia komitatano. Aliflanke la limdato estis s\u0302ovita al la fino de septembro."}, {"text_idx": "#000033", "text": "Post la decido prezidanto Duncan Charters atentigis, ke la komitata decido ne signifas, ke la estraro nepre decidos pri eksigo de la rusia c\u0302efdelegito, au\u0306 entute decidos ion ajn pri la afero g\u0302is la fino de septembro."}, {"text_idx": "#000035", "text": "Osmo Buller pli frue informis la Komitaton de UEA, ke li forlasos la asocion, se oni ne eksigos la rusian c\u0302efdelegiton g\u0302is la fino de au\u0306gusto. Libera Folio petis lin komenti la decidon de la komitato. Li respondis:"}, {"text_idx": "#000038", "text": "Kovtonjuk rakontis pri la milito en Ukrainio"}, {"text_idx": "#000040", "text": "\"Prezidanto Duncan Charters argumentis, ke c\u0302iukaze la afero devas esti traktita delikate.\""}, {"text_idx": "#000042", "text": "La decido prokrasti decidon pri la rusa c\u0302efdelegitino al la 30-a de septembro sendube ankau\u0306 estis farita por fari plian baton al Osmo Buller, kiu pli frue skribis en la komitata listo:"}, {"text_idx": "#000045", "text": "La fakto, ke kaj estraro kaj komitato tiel ac\u0302e traktis tiun homon, estas (cetere unu el la multaj) indiko, ke la Aoscio putregas de interne."}, {"text_idx": "#000047", "text": "Se la estraro ne eksigos la Rusian chefdelegiton ghis la fino de septembro 2022, mi eksighos kiel chefdelegito por Nederlando"}, {"text_idx": "#000049", "text": "Kia komikaj\u0302o! C\u0302u vere iu kredas ke la estraro obeos la komitaton?"}, {"text_idx": "#000050", "text": "La estraro prifajfas la postulojn de la komitato kaj plu agos lau\u0306 la volo de iuj estraranoj kaj de la \"supera organo\" (NE, ne temas pri la komitato!)."}, {"text_idx": "#000054", "text": "Mia demando al Alina estis subenpus\u0302ita kaj malaperis: for de l\u2019 okuloj, for de la koro."}, {"text_idx": "#000055", "text": "Mi konsideras g\u0302in sufic\u0302e grava, tial mi jene rememorigas pri g\u0302i. Kompreneble Alina eble vidis la demandon sed ne volis/povis respondi."}, {"text_idx": "#000056", "text": "Baza regulo pri justico estas, ke oni rajtas defendi sin. Oni diru al la homo tion, kion oni riproc\u0302as, kaj oni permesu al li publike respondi."}, {"text_idx": "#000057", "text": "Tiuj, kiuj pretas malatenti la rajton je defendo ne pretendu, ke ili subtenas pacon kaj justecon."}, {"text_idx": "#000059", "text": "\u201dAnkau\u0306 la c\u0302efdelegito de Rusio plendis pri misinformoj. Mi ne scias c\u0302u mi volas diri pli, sed s\u0302i en konversacio diris, ke tio, kion oni raportis pri s\u0302iaj diroj ne estas vera, kaj oni povas scii tion, c\u0302ar ne estas lau\u0306 s\u0302ia stilo\u201d"}, {"text_idx": "#000061", "text": "Okazas c\u0302iutaga murdado kaj detruegado en Ukrainujo, kaj Charters zorgas, ke \u201dni povas esti taksataj kiel kontrau\u0306rusia organizo\u201d !"}, {"text_idx": "#000074", "text": "UEA estas klare perdita afero.\nMalgrau\u0306 tiamaj diskutegoj en la E-movado, UEA jam en 1933 faris ekstreme nau\u0306zan mispas\u0302on akceptante paroladon de nazia urbestro dum Universala Kongreso kaj la forpelon de judoj el (estraroj de) germanaj Esperanto-asocioj (vidu: )."}, {"text_idx": "#000076", "text": "Vers\u0302ajne finig\u0302is tempo de hipokrita neu\u0306tralismo kaj ne eblas esti kune en una organizaj\u0302o tiele diversaj homoj. Osmo Buller eldiris tion tre klare.\nPor estraro estas grave nur kvanto da membroj, sendepende de iliaj kvalitoj, ec\u0302 la krimuloj povas resti (Bulonja Deklaracio permesas tion)\nVenis tempo por formi novan organizaj\u0302on, kiu bazig\u0302as sur la aliaj principoj!"}, {"text_idx": "#000078", "text": "Por kio ni devas konservi la hodiau\u0306a UEA? Por gardi postenojn de Maia kaj K\u00b0?\nLau\u0306 mi, nuna organizaj\u0302o estas malutila por nia celo.\nDum multaj jaroj, ni simple semis, ne pensante en kia grundo j\u0302etis semojn: jen rezulto.\nC\u0302u nia celo estas la simpla disvastig\u0302o de nia lingvo au\u0306 la plibonig\u0302o de la mondo, forpelante el g\u0302i militojn?.\nEstas tre grave, kiujn homojn ni varbas, kun kiaj kvalitoj.\nKiujn homojn povas allogi nuna UEA?\nNecese s\u0302ang\u0302i strukturon kaj statuton!"}, {"text_idx": "#000082", "text": "C\u0302u entute vi povas imagi kiel eblas, ke esperantistoj akceptis paroladon de nazia urbestro dum UK, dum Zamenhof mem estis juda?"}, {"text_idx": "#000084", "text": "\"La 9-an de marto 1933, plurajn semajnojn post kiam Hitler farig\u0302is kanceliero, organizitaj atakoj kontrau\u0306 judoj eksplodis en tuta Germanio. Du semajnojn poste, la Dachau koncentrejo, situanta proksime de Munkeno, malfermig\u0302is."}, {"text_idx": "#000086", "text": "C\u0302irkau\u0306 unu semajnon poste, leg\u0302o koncerne la rehabilitadon de la profesia s\u0302tatservo estis pasigita. La celo de la leg\u0302aro estis elpurigi la s\u0302tatservon de oficialuloj de juda origino"}, {"text_idx": "#000092", "text": "Ni havas instruistan asocion, ILEI, kiu ne havas la monon por dece funkcii, kaj alian asocion, UEA, kiu havas la monon sed ec\u0302 ne sukcesas surmerkatigi vortarojn, kursojn kaj krei retpag\u0302arojn por lerni la lingvon, malgrau\u0306 ke g\u0302i havas la nomon \"Universala Esperanto-Asocio."}, {"text_idx": "#000103", "text": "Prave. Ni tamen ne forgesu, ke la Malvarma Milito jam finig\u0302is antau\u0306 30 jaroj.\nLa neu\u0306tralecpolitiko de UEA, kiu iam havis funkcion, nun farig\u0302is anakronismo samkiel la tuta organizo farig\u0302is anakronismo kun g\u0302ia supera organo ege tro granda, kie la potenco ne trovig\u0302as c\u0302e la inidividuaj membroj sed c\u0302e reprezentantoj de landaj organizoj."}, {"text_idx": "#000104", "text": "Charters kaj Maia, kiuj jam materie detruis la Asocion, nun ankau\u0306 je nemateria nivelo pludetruas g\u0302in, estante absolute malkapabla kompreni, ke g\u0302uste en Eu\u0306ropo, lulilo de Esperanto, homoj ne plu akceptas umadon kun diktatoroj kaj fireg\u0302imoj \u2013 ec\u0302 malpli se tiuj invadas, murdas kaj detruas en lando apartenanta al la eu\u0306ropa frataro."}, {"text_idx": "#000105", "text": "UEA bezonus drastan restrukturigon, forigon de Charters, Maia kaj la same lama komitato \u2013 kaj eble ankorau\u0306 estus s\u0302anco por UEA kaj por neniigi la jam kau\u0306zitajn detruojn."}, {"text_idx": "#000106", "text": "Tio estas, se oni sukcesus oferti ion al la membroj krom altaj kotizoj."}]